Башҡортостаныбыҙ бөгөнгө көндә бөтөн яҡлап үҫешкән төбәктәрҙең береһенә әүерелде. Һис шикһеҙ, был – республикабыҙҙың күп милләтле халҡының өстән бер өлөшөн тәшкил иткән йәштәрҙең дә эш һөҙөмтәһе икәне мәғлүм. Бөтә донья башҡорттарының 10-11 июндә Өфөлә үтәсәк 3-сө ҡоролтайы сиктәрендә беренсе тапҡыр башҡорт йәштәре ҡоролтайы ла уҙасаҡ. Был сараға арналған мәҡәләләр, күргәҙмәбеҙҙең «Йәштәр ҡоролтайы – заман талабы» өлөшөндә үҙ урынын тапты.